Han vokste opp i et fiskerbondehjem på Kvaløya i Vikna. I 1941, under okkupasjonen, bidrog Kvalø til å etablere en lokal Milorg-avdeling, som tok imot våpen, mat og klær fra Storbritannia. Han løp stor personlig risiko: Rinnanbanden gjennomførte i 1944 massearrestasjoner og henrettelser i Vikna. Ved 70-årsjubileet for frigjøringsdagen, få dager før han døde, mottok han regjeringens minnemedalje for sin motstandskamp.